الصفحه دى يتيمه, حاول تضيفلها لينك فى صفحات تانيه متعلقه بيها. مصر الجديدة بلا معالم فى الطريق ، هى مقاله نشرها الكاتب هانى نسيرة فى جورنال " الحياة " اللندنى و العربيه.نت بتاريخ 4 ابريل 2011. الكاتب بيتكلم عن حالة مصر بعد ثورة 25 يناير 2011 ، و بدأ المقاله بقوله : " يبدو المشهد المصري نفقاً مظلماً إلا من بعض الانوار القليلة، وتبدو المنعطفات والمعيقات اكثر من المبشرات حتى الآن! ". بيقول الكاتب ان اللى حصل هو ان القوى الاسلاميه الاصوليه ظهرت فى وش المدنيه و الديموقراطيه معتبره نفسها انها هى بس الحق الوحيد و إنها الهويه الغالبه و ده مع هشاشة واضحه للقوى المدنيه اللى عاجزه عن الحركه و التأثير و قلة قدرتها على الإئتلاف او ادارة الاختلاف. بيقول الكاتب ان شبان ثورة 25 يناير اتوزعوا على عشرات من المجموعات اللى بتحاول تأسس احزاب جديده او الإئتلاف سوا فى احزاب تانيه و فيه منهم اختاروا العزله او تقصير نشاطهم المدوى على الفيسبوك و التويتر. ده فى الوقت اللى الاحزاب و القوى التانيه من جهتها بتحاول انها تتجاوز مشاكلها و خلافاتها الحاده و خروج اعداد من كوادرها و لسه فيه بيحاسبوها على خطايا نظام سابق كانت هى اللى بتعارضه.